Què s'ha de poder debatre al parlament segons ha fet constar Torrent?
El Tribunal Constitucional torna a amenaçar el president del parlament, Roger Torrent, i la resta de membres de la mesa: si permeten la votació de la proposta de resolució de JxCat, ERC i la CUP com a resposta a la sentència poden incórrer en responsabilitats penals. El TC ha admès a tràmit aquest matí la impugnació que va fer dijous el consell de ministres espanyol de l'acord de la mesa per tramitar la resolució i de la decisió de refermar-s'hi que la mesa va prendre dimarts passat, desestimant les peticions de resonsideració que havien presentat Cs, el PSC i el PP. El TC ha suspès els dos acords per a tramitar la resolució i la majoria independentista haurà de decidir ara si permet que es debati i es voti i, per tant, s'arrisca a haver d'assumir possibles inhabilitacions, o frena la iniciativa. Torrent ha deixat clar que no faran marxa enrere, insistint que la mesa 'no censurarà cap debat'. 'Ens mantenim on ens hem mantingut sempre', ha refermat, al·legant que el parlament ha de poder debatre totes les qüestions que preocupen a la ciutadania. La proposta parla de l'autodeterminació, la reprovació de la monarquia i la reivindicació de la sobirania del poble de Catalunya, les tres qüestions que el TC ja havia advertit a la cambra que no es podien votar i que, segons la resolució, el parlament 'reitera i reiterarà tants cops com ho vulguin els diputats'.
totes les qüestions que preocupen a la ciutadania